CELEX: 31991R3039
Language: el
Date: 1991-10-15 00:00:00
Title: Κανονισμός ( ΕΟΚ ) αριθ. 3039/91 της Επιτροπής της 15ης Οκτωβρίου 1991 περί επαναφοράς της εισπράξεως τελωνειακών δασμών για ορισμένα προϊόντα των κωδικών ΣΟ 7407 και 7408, καταγωγής Πολωνίας, δικαιούχου των προβλεπόμενων στον κανονισμό ( ΕΟΚ ) αριθ. 3831/90 του Συμβουλίου δασμολογικών προτιμήσεων

Avis juridique important

|

31991R3039

Κανονισμός ( ΕΟΚ ) αριθ. 3039/91 της Επιτροπής της 15ης Οκτωβρίου 1991 περί επαναφοράς της εισπράξεως τελωνειακών δασμών για ορισμένα προϊόντα των κωδικών ΣΟ 7407 και 7408, καταγωγής Πολωνίας, δικαιούχου των προβλεπόμενων στον κανονισμό ( ΕΟΚ ) αριθ. 3831/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 288 της 18/10/1991 σ. 0017 - 0017

ΚΑΝΟΝΙΣΜΟΣ (ΕΟΚ) αριθ. 3039/91 ΤΗΣ ΕΠΙΤΡΟΠΗΣ  της 15ης Οκτωβρίου 1991  περί επαναφοράς της εισπράξεως τελωνειακών δασμών για ορισμένα προϊόντα των κωδικών ΣΟ 7407 και 7408, καταγωγής Πολωνίας, δικαιούχου των προβλεπόμενων στον κανονισμό (ΕΟΚ)  αριθ. 3831/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 9,  Εκτιμώντας:  ότι, με βάση το άρθρο 1 του εν λόγω κανονισμού, ορισμένα προϊόντα καθεμιάς από τις χώρες καταγωγής και εδάφη που αναφέρονται στο παράρτημα ΙΙΙ απολαύουν ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία  στατιστική παρακολούθηση βασισμένη στη βάση αναφοράς που αναφέρεται στο άρθρο 8-  ότι, σύμφωνα με το άρθρο 8, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, απειλεί να προκαλέσει οικονομικές δυσχέρειες σε μια περιοχή της Κοινότητας, η είσπραξη  τελωνειακών δασμών δύναται να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη- ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 6,3 % των συνολικών εισαγωγών το 1988,  στην Κοινότητα, προϊόντων καταγωγής τρίτων χωρών-  ότι για τα προϊόντα των κωδικών ΣΟ 7407 και 7408, καταγωγής Πολωνίας, η βάση αναφοράς διαμορφώνεται σε ύψος 11 707 000 Ecu- ότι, στις 10 Ιουλίου 1991, οι εισαγωγές των εν λόγω προϊόντων καταγωγής Πολωνίας στην Κοινότητα ανέρχονται διά καταλογισμού στο  ύψος της εν λόγω βάσεως αναφοράς- ότι η ανταλλαγή πληροφοριών στην οποία προέβη η Επιτροπή έδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας- ότι κρίνεται ως εκ τούτου σκόπιμη  η επαναφορά των τελωνειακών δασμών για τα εν λόγω προϊόντα έναντι της Πολωνίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 21 Οκτωβρίου 1991, η είσπραξη δασμών, η οποία είχε ανασταλεί με βάση τον κανονισμό (ΕΟΚ) αριθ. 3831/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Πολωνίας:      Κωδικός ΣΟ  Περιγραφή εμπορευμάτων     7407 10 00  7407 21 10  ex 7407 21 90  ex 7407 22 10  ex 7407 22 90  ex 7407 29 00  Ράβδοι και είδη με καθορισμένη μορφή (με εξαίρεση τα κοίλα), από χαλκό και από κράματα χαλκού  7408  Σύρματα από χαλκό     Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Οκτωβρίου 1991. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1.